PMIndiaData/PMIndiaSum huggingface dataset:
బెస్ట్ ఒరిజినల్ సాంగ్ విభాగం లో గోల్డెన్ గ్లోబ్ అవార్డు ను ‘నాటు నాటు’ పాట గెలుచుకొన్న సందర్భం లో ఆర్ఆర్ఆర్ జట్టు కు అభినందనల ను తెలిపిన ప్రధానమంత్రి

గోల్డెన్ గ్లోబ్ అవార్డు లలో బెస్ట్ ఒరిజినల్ సాంగ్ అవార్డు ను ‘నాటు నాటు’ పాట గెలుచుకొన్న సందర్భం లో ఆర్ఆర్ఆర్ జట్టు కు ప్రధాన మంత్రి శ్రీ నరేంద్ర మోదీ అభినందనల ను తెలియ జేశారు. ఆర్ఆర్ఆర్ సినిమా బృందం చేసిన ఒక ట్వీట్ ను శేర్ చేస్తూ ప్రధాన మంత్రి ఒక ట్వీట్ లో – ” ఒక చాలా విశిష్ఠమైనటువంటి కార్యసిద్ధి ఇది. శ్రీయుతులు ఎం.ఎం. కీరవాణి, ప్రేమ్ రక్షిత్, కాల భైరవ, చంద్రబోస్, రాహుల్ సిప్లిగంజ్ లకు ఇవే అభినందన లు. అలాగే శ్రీయుతులు ఎస్.ఎస్. రాజమౌళి, జూనియర్ ఎన్.టి.ఆర్, రామ్ చరణ్ లతో పాటు ఆర్ఆర్ఆర్ సినిమా కు పని చేసిన బృందం సభ్యులు అందరి ని కూడా నేను అభినందిస్తున్నాను. ఈ ప్రతిష్టాత్మకమైనటువంటి సమ్మానం భారతదేశం లో ప్రతి ఒక్కరి ని ఎంతో గర్వపడేలా చేసింది.’’ అని పేర్కొన్నారు.
పౌర మరియు వాణిజ్య విషయాల్లో భారత్, మొరాకో మధ్య చట్టపరమైన పరస్పర సహకార ఒప్పందాన్ని ఆమోదించిన మంత్రిమండలి

పౌర మరియు వాణిజ్య విషయాల్లో భారత్, మొరాకో మధ్య చట్టపరమైన పరస్పర సహకార ఒప్పందాన్ని – ప్రధానమంత్రి నరేంద్రమోదీ అధ్యక్షతన సమావేశమైన కేంద్ర మంత్రిమండలి ఆమోదించింది. విశిష్ట లక్షణాలు : i. సమన్లు మరియు ఇతర న్యాయపరమైన పత్రాలు లేదా ప్రక్రియల సేవలు; ii. పౌర విషయాల్లో సాక్ష్యాల సేకరణ; iii. డాక్యుమెంట్లు, రికార్డింగుల సమర్పణ, గుర్తింపు లేదా పరిశీలన; iv. పౌర విషయాల్లో సాంఖ్యాలు సేకరించడానికి “లెటర్ అఫ్ రిక్వెస్ట్” అమలు; మరియు v. మధ్యవర్తిత్వ ఆదేశాల గుర్తింపు మరియు అమలు. ప్రయోజనాలు : ఈ ఒప్పందం రెండు దేశాల పౌరులకు ప్రయోజనకరంగా ఉంటుంది. ఈ ఒప్పందానికి స్ఫూర్తి, సారాంశం, భాష గా ఉన్న రెండు దేశాల మధ్య పౌర, వాణిజ్య విషయాల్లో స్నేహ బంధం మరియు ఫలవంతమైన సహకారాన్ని పెంపొందించుకోవాలనే ఆకాంక్షను కూడా ఇది నెరవేరుస్తుంది. సమన్లు, న్యాయ పత్రాలు, లెటర్స్ అఫ్ రిక్వెస్ట్, తీర్పులను అమలు చేయడం, మధ్యవర్తిత్వ తీర్పులు వంటి సేవల్లో పరస్పర సహకారాన్ని – భారత, మొరాకో దేశాల మధ్య ఈ ఒప్పందం – మరింతగా విస్తరిస్తుంది. నేపధ్యం : భారత, ఆఫ్రికా దేశాల మధ్య సంబంధాలు స్వాతంత్య్రం ముందు నుంచి నెలకొని ఉన్నాయి. భారత్, మొరాకో దేశాలు సుహృద్భావ, స్నేహపూర్వకమైన సంబంధాలను ఆనందించాయి. అనేక సంవత్సరాలుగా ద్వైపాక్షిక సంబంధాలు గణనీయమైన ప్రగతిని సాధించాయి. రెండు దేశాలు అలీన ఉద్యమంలో పాల్గొన్నాయి. ఐక్యరాజ్యసమితి లో మొరాకో వలస రాజ్యాల ఉపసంహరణకు, మొరాకో స్వాతంత్య్ర ఉద్యమానికీ – భారతదేశం మద్దతు పలికింది. భారతదేశం 1956 జూన్ 20వ తేదీన మొరాకో ను గుర్తించింది, 1957 లో సంబంధాలను ఏర్పరచుకుంది. మొరాకో తో ద్వైపాక్షిక సహాకారాన్ని పెంపొందించుకోవలసిన అవసరం ఉందని భారతదేశం విశ్వసిస్తోంది. పౌర మరియు వాణిజ్య విషయాల్లో రెండు దేశాల మధ్య సహకారాన్ని విస్తరించుకోవలసిన ఆవశ్యకతను భారతదేశం గుర్తించింది.
ఒడిశా లోని ‘అమ్ఫాన్’ తుఫాను ప్రభావిత ప్రాంతాల లో విమాన పరిశీలన ను నిర్వహించిన ప్ర‌ధాన మంత్రి; 500 కోట్ల రూపాయల ఆర్థిక సహాయాన్ని ప్రకటించిన ప్ర‌ధాన మంత్రి

‘అమ్ఫాన్’ తుఫాను కారణం గా ఉత్పన్నమైన స్థితి ని సమీక్షించడం కోసం ఒడిశా ను ప్ర‌ధాన మంత్రి శ్రీ న‌రేంద్ర మోదీ ఈ రోజు న సందర్శించారు. ఈ పర్యటన లో ప్ర‌ధాన మంత్రి వెంట కేంద్ర మంత్రి శ్రీ ధర్మేంద్ర ప్రధాన్, కేంద్ర సహాయ మంత్రులు శ్రీ బాబుల్ సుప్రియో, శ్రీ ప్రతాప్ చంద్ర సారంగీ లతో పాటు దేబాశ్రీ చౌధరీ కూడా ఉన్నారు. ప్ర‌ధాన మంత్రి తుఫాను యొక్క ప్రభావాన్ని అంచనా వేయడం కోసం ఒడిశా గవర్నర్ శ్రీ గణేశీ లాల్ తో మరియు ఒడిశా ముఖ్యమంత్రి శ్రీ నవీన్ పట్ నాయక్ తో కలసి బాలాసోర్ ను, ఇంకా భద్రక్ ను గగన తలం నుండి పరిశీలించారు. గగనతల సర్వేక్షణ ను ముగించిన అనంతరం, రాష్ట్ర ప్రభుత్వానికి చెందిన ఉన్నతాధికారులందరితో మరియు కేంద్ర ప్రభుత్వానికి చెందిన ఉన్నతాధికారులందరితో ప్రధాన మంత్రి అధ్యక్షత న భువనేశ్వర్ లో ఒక సమావేశాన్ని నిర్వహించారు. ఒడిశా రాష్ట్రాని కి 500 కోట్ల రూపాయల ఆర్థిక సహాయాన్ని అందిస్తున్నట్లు ప్రధాన మంత్రి ప్రకటించారు. కేంద్రానికి చెందిన అంతర్ మంత్రిత్వ శాఖ ల బృందమొకటి ఒడిశా ను సందర్శించి, తుఫాను నష్టాన్ని అంచనా వేసి తన నివేదిక ను సమర్పించనుంది. ఈ కష్ట కాలం లో రాష్ట్ర ప్రభుత్వాల తో కేంద్ర ప్రభుత్వం భుజం భుజం కలిపి పనిచేస్తుందని, తుఫాను ప్రభావానికి లోనైన ప్రాంతాల లో మౌలిక సదుపాయాల పునరుద్ధరణ కు మరియు పునర్ నిర్మాణాని కి చేతనైన అన్ని విధాలు గా సహాయాన్ని అందజేస్తుందని కూడా రాష్ట్ర ప్రజల కు ప్రధాన మంత్రి హామీ ని ఇచ్చారు. ఒడిశా ప్రజానీకానికి ప్రధాన మంత్రి తన పరిపూర్ణ సంఘీభావాన్ని వ్యక్తం చేస్తూ, రాష్ట్రం లో తుఫాను కారణం గా ప్రాణాలు కోల్పోయిన వారి పట్ల ప్రగాఢ సంతాపాన్ని తెలియజేశారు. రాష్ట్రం లో సంభవించిన తుఫాను లో మరణించిన వ్యక్తుల సమీప సంబంధికుల కు 2 లక్షల రూపాయల అనుగ్రహపూర్వక ధన రాశి ని, అలాగే తీవ్రం గా గాయపడిన వ్యక్తుల కు 50,000 రూపాయల అనుగ్రహపూర్వక ధన రాశి ని చెల్లించడం జరుగుతుందని ప్రధాన మంత్రి ప్రకటించారు.
ఇండొనేశియా లోని అసెహ్ ప్రాంతంలో భూకంపం కారణంగా ప్రాణ నష్టం వాటిల్లడం పట్ల సంతాపం వ్యక్తం చేసిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఇండొనేశియా లోని అసెహ్ ప్రాంతంలో భూకంపం కారణంగా ప్రాణ నష్టం వాటిల్లడం పట్ల సంతాపం వ్యక్తం చేశారు. “ఈ రోజు విరుచుకుపడిన విపత్తుకు బాధితులైన ప్రజల శోకంలో మేము పాలుపంచుకొంటున్నాము. వారు తేరుకోవాలని ప్రార్థిస్తున్నాము. అవసరమైన ఏ సాయాన్నైనా అందించేందుకు భారతదేశం సిద్ధంగా ఉంది” అని ప్రధాన మంత్రి తన సందేశంలో పేర్కొన్నారు.
బిహార్ లో వ‌ర‌ద ప‌రిస్థితి పై ఆ రాష్ట్ర ముఖ్య‌మంత్రితో మాట్లాడిన ప్ర‌ధాన మంత్రి; బిహార్ ప్ర‌భుత్వానికి అన్ని విధాలుగాను మ‌ద్దతు ఇస్తామ‌ని హామీ

ప్ర‌ధాన మంత్రి శ్రీ న‌రేంద్ర మోదీ బిహార్ రాష్ట్రం లోని కొన్ని ప్రాంతాల‌లో త‌లెత్తిన వ‌ర‌ద ప‌రిస్థితి పై ఆ రాష్ట్ర ముఖ్య‌మంత్రి శ్రీ నీతీశ్ కుమార్ తో మాట్లాడారు. వ‌ర‌ద ప‌రిస్థితిని ఉప‌శ‌మింప‌ చేయ‌డానికి అన్ని విధాలుగాను రాష్ట్ర ప్ర‌భుత్వానికి కేంద్రం సాయ‌ప‌డుతుంద‌ని, అంతేకాకుండా ప‌రిస్థితిని క్షుణ్ణంగా ప‌ర్య‌వేక్షిస్తున్నామ‌ని ప్ర‌ధాన మంత్రి ట్విట‌ర్ లో పేర్కొన్నార్రు. “బిహార్ లోని కొన్ని ప్రాంతాల‌లో వ‌ర‌ద‌ల బారిన ప‌డిన వారి క‌ష్ట న‌ష్టాల‌లో నేను కూడా పాలుపంచుకొంటున్నాను. ప‌రిస్థితిని ఎప్ప‌టిక‌ప్పుడు ప‌ర్య‌వేక్షించ‌డం జ‌రుగుతోంది. వ‌ర‌ద ప‌రిస్థితిని ఉప‌శ‌మింప చేయ‌డానికి బిహార్ ప్ర‌భుత్వానికి కేంద్రం పూర్తి మ‌ద్దతు ఇస్తుంది. ర‌క్ష‌ణ కార్యకలాపాలలో, స‌హాయ‌ కార్య‌క‌లాపాలలో పాల్గొన‌డం కోసం ఎన్‌డిఆర్ఎఫ్ బృందాలు బిహార్‌కు చేరుకొన్నాయి” అని ప్ర‌ధాన మంత్రి పేర్కొన్నారు.
రేప‌టి రోజు న‌ ఎన్‌సిసి ర్యాలీ కి హాజ‌రుకానున్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ రేపటి రోజు న న్యూ ఢిల్లీ లోని కరియ‌ప్ప ప‌రేడ్ గ్రౌండ్ లో జరిగే నేశ‌న‌ల్ కేడెట్ కోర్‌ (ఎన్‌సిసి) ర్యాలీ కి హాజ‌రు కానున్నారు. ఈ కార్య‌క్ర‌మం లో భాగం గా గౌర‌వ వంద‌నాన్ని ప్ర‌ధాన మంత్రి ప‌రిశీలిస్తారు. వివిధ ఎన్‌సిసి ద‌ళాల క‌వాతు ను కూడా ఆయన వీక్షిస్తారు. ఎన్‌సిసి సైనిక విద్యార్థులు ఒక సాంస్కృతిక కార్య‌క్ర‌మాన్ని సమర్పించడం తో పాటు క‌ళ‌ లు, సంగీతం మరియు సాహ‌సిక క్రీడ‌ల వంటి రంగాల లో త‌మ త‌మ ప్రతిభ ను ప్ర‌ధాని స‌మ‌క్షం లో ఆవిష్క‌రిస్తారు. ప్ర‌ధాన మంత్రి ప్ర‌తిభావంతులైన ఎన్‌సిసి సైనిక విద్యార్థుల‌ కు పురస్కారాల‌ ను కూడా ప్ర‌దానం చేస్తారు. ఆ త‌రువాత స‌భికుల ను ఉద్దేశించి ఆయన ప్ర‌సంగిస్తారు. గ‌ణ‌తంత్ర దిన శిబిరం లో పాలుపంచుకోవ‌డం కోసం ప్రతి సంవత్సరం వంద‌లాది పెద్ద సంఖ్య లో ఎన్‌సిసి సైనిక విద్యార్థులు న్యూ ఢిల్లీ కి వ‌చ్చి, ఇక్కడ ఏర్పాటు చేసే విశిష్ట శిబిరం లో బస చేస్తారు. గడచిన సంవత్సరం లో ఎన్‌సిసి ర్యాలీ ని ఉద్దేశించి ప్ర‌ధాన మంత్రి ప్ర‌సంగిస్తూ, ప్ర‌కృతి విప‌త్తు ల వేళ‌ల్లో ర‌క్ష‌ణ మ‌రియు స‌హాయ‌క కార్య‌క‌లాపాలను చేపట్టడం లో, అలాగే స్వ‌చ్ఛ్ భార‌త్ అభియాన్ వంటి కార్య‌క్ర‌మాల కు ద‌న్ను గా నిలవడం లో వారి కృషి ని అభినందించారు.
రైల్వే రంగంలో యునైటెడ్ అరబ్ ఎమిరేట్స్ మధ్య సాంకేతిక సహకారం కోసం

రైల్వే రంగంలో సాంకేతిక సహకారం కోసం యునైటెడ్ అరబ్ ఎమిరేట్స్ కు చెందిన భూ ఉపరితల, సముద్ర మార్గాల ఫెడరల్ రవాణా సాధికార సంస్థ తో కుదిరిన అవగాహనా ఒప్పందం గురించి ప్రధానమంత్రి శ్రీ నరేంద్రమోదీ అధ్యక్షతన సమావేశమైన కేంద్ర మంత్రిమండలి వివరించడం జరిగింది. ఈ ఒప్పందంపై 2018 ఫిబ్రవరి 10వ తేదీన సంతకాలు చేయడం జరిగింది. ఈ అవగాహనా ఒప్పందం ద్వారా ఈ కింద తెలియజేసిన అంశాలలో సాంకేతిక సహకారం లభిస్తుంది. ఏ. ప్రమాదాల నియంత్రణ, భద్రత మరియు సాంకేతిక విచారణ; బి. స్టేషన్ల పునరాభివృద్ధి; సి. రైలు ఇంజన్లు, బోగీలు, వ్యాగన్లు; మరియు డి. భాగస్వాములు సంయుక్తంగా గుర్తించిన ఏ ఇతర అంశమైనా. ప్రయోజనాలు : రైల్వేల రంగంలో ఆధునిక పరిణామాలు మరియు పరిజ్ఞానం గురించి పరస్పరం తెలుసుకోడానికీ, పంచుకోడానికీ భారత రైల్వేలకు ఈ అవగాహనా ఒప్పందం ఒక వేదికగా ఉపయోగపడుతుంది. ఉమ్మడిగా ఆమోదించుకున్న సహకార ప్రోజెక్టులు అమలు చేసుకోడానికీ, సమాచారాన్ని పరస్పరం ఇచ్చి పుచ్చుకోడానికీ, నిపుణులతో సమావేశాలు, సదస్సులు, సాంకేతిక పర్యటనలు నిర్వహించుకోడానికీ ఈ అవగాహనా ఒప్పందం వీలు కలుగజేస్తుంది. నేపధ్యం : రైల్వేల రంగంలో సాంకేతిక సహకారం కోసం – మన రైల్వే మంత్రిత్వశాఖ – వివిధ విదేశీ ప్రభుత్వాలతోనూ, ఆయా దేశాల రైల్వే సంస్థలతోనూ అవగాహనా ఒప్పందాలపై సంతకాలు చేసింది. హై స్పీడ్ కారిడార్లు, ప్రస్తుతం ఉన్న మార్గాలలో వేగం పెంచడం, ప్రపంచ స్థాయి స్టేషన్ల అభివృద్ధి, భారీ కార్యక్రమాలు, రైల్వే మౌలిక సదుపాయాల ఆధునీకరణ మొదలైన అంశాలను పరస్పర సహకారం కోసం గుర్తించడం జరిగింది. రైల్వేల సాంకేతికత, వినియోగం, పరిజ్ఞానం ఇచ్చిపుచ్చుకోవడం, సాంకేతిక పర్యటనలు, శిక్షణ, సదస్సులతో పాటు పరస్పరం ఆసక్తి ఉన్న అంశాలలో వర్కుషాపులు నిర్వహించుకోవడం ద్వారా సహకారాన్ని సాధించడం జరిగింది.
ఆషాఢ పూర్ణిమ- ధమ్మ చక్ర దినం కార్యక్రమం లో ప్రధాన మంత్రి సందేశం

నమో బుద్ధాయ, నమో గురుభ్యో. ఆదరణీయ రాష్ట్రపతి గారు, ఇతర అతిథులు, మహిళ లు మరియు సజ్జనులారా. మీకు అందరికీ సంతోషదాయకం అయినటువంటి ధమ్మ చక్ర దినం, ఆషాఢ పూర్ణిమ ల శుభాకాంక్షలు. ఈ రోజు న మనం గురు పూర్ణిమ ను కూడా వేడుక గా జరుపుకొంటాం. ఈ దినాన, భగవాన్ బుద్ధుడు జ్ఞ‌ాన సిద్ధి ని పొందిన అనంతరం ప్రపంచాని కి తన ఒకటో బోధ ను పంచి పెట్టారు. మన దేశం లో ఒక మాట ను చెబుతారు.. ఎక్కడ జ్ఞ‌ానం ఉంటుందో అక్కడ దోషరాహిత్యం ఉంటుంది అని. మరి ప్రబోధకుడు స్వయంగా బుద్ధుడే అయినప్పుడు, ఈ తత్వం లోక కల్యాణానికి సమాన పదం గా మారిపోవడం స్వాభావికమే అవుతుంది. బుద్ధుడు పరిత్యాగం, సంయమం అనే కొలిముల లో తపించుకుపోయి, మాట్లాడారంటే, అప్పుడు ఆ మాట లు కేవలం పదాలు కావు, ధమ్మ తాలూకు మొత్తం చక్రమే పరిభ్రమించడం మొదలవుతుంది. ఆయన ధర్మోపదేశాన్ని అప్పట్లో అయిదు మంది శిష్యుల కు మాత్రమే అందించారు, కానీ ప్రస్తుతం ఆ తత్వాన్ని అనుసరిస్తున్న వారు, బుద్ధుని పట్ల విశ్వాసం కలిగిన అటువంటి వారు ప్రపంచం అంతటా విస్తరించారు. మిత్రులారా, భగవాన్ బుద్ధుడు పూర్ణ జీవనం మరియు సంపూర్ణ జ్ఞ‌ానం తాలూకు ఒక సూత్రాన్ని మనకు ప్రసాదించారు. దు:ఖాని కి కారణాన్ని గురించి, దు:ఖాల ను ఎలాగ గెలవవచ్చు అనే దానిని గురించి ఆయన వివరంగా చెప్పారు. భగవాన్ బుద్ధుడు మనకు పవిత్రమైనటువంటి ఎనిమిది విధాలైన సూత్రాల ను (పథాల ను) గురించి చెప్పారు. వాటినే జీవించడానికి సంబంధించిన ఎనిమిది మంత్రాలు అని కూడా అనుకోవచ్చు. మన మనస్సు కు, వాణి కి, మన సంకల్పానికి మధ్య సామంజస్యం, మన కర్మల కు, ప్రయాసల కు మధ్య సంతులనం ఉండిందీ ఉంటే గనక అటువంటప్పుడు మనం దు:ఖాల నుంచి బయటపడి ప్రగతి ని, సుఖాన్ని పొందగలుగుతాం. ఇదే సంతులనం మనకు మంచి కాలం లో లోక కల్యాణానికై పాటు పడేందుకు ప్రేరణ ను ఇస్తుంది, కష్ట కాలాల్లో ధైర్యం గా ఉండేందుకు శక్తి ని ఇస్తుంది. మిత్రులారా, ప్రస్తుత కరోనా మహమ్మారి కాలం లో భగవాన్ బుద్ధుడు మరింత ఎక్కువ సందర్భ శుద్ధి కలిగిన వారు అవుతున్నారు. బుద్ధుని మార్గాన్ని అవలంబించడం ద్వారా అత్యంత కఠినం అయిన సవాళ్ల ను కూడా మనం ఎలాగ ఎదుర్కోవచ్చో భారతదేశం చాటిచెప్పింది. ఇవాళ అన్ని దేశాలు సంఘీభావం తో ముందుకు పోతున్నాయి, బుద్ధుని బోధల ను అనుసరించడం ద్వారా ప్రతి ఒక్క దేశం మరొక దేశాని కి బలం గా మారుతూ ఉన్నాయి. ఈ దిశ లో ఇంటర్ నేశనల్ బుద్ధిస్ట్ కాన్ ఫెడరేశన్ చేపట్టినటువంటి ‘కేర్ విత్ ప్రేయర్’ కార్యక్రమం చాలా ప్రశంసనీయం గా ఉంది. మిత్రులారా, ధమ్మపదం అంటుంది కదా: ‘ న హీ వేరేన్ వేరాని, సమ్మన్తీధ్ కుదాచనమ్. అవేరేన్ చ సమ్మన్తి, ఎస్ ధమ్మో సనన్తతో ’ అని. ఈ మాటల కు, శత్రుత్వం తో శత్రుత్వం శాంతించదు. అంతకన్న, శత్రుత్వాన్ని ప్రేమ తోను, పెద్ద మనస్సు తో ను శాంతింపచేయవచ్చును అని భావం. విషాద వేళల్లో, ప్రపంచం ప్రేమ మరియు సద్భావాల తాలూకు శక్తి ని అనుభూతి చెందింది. బుద్ధుని ఈ జ్ఞ‌ానం, మానవ జాతి కి కలిగినటువంటి ఈ అనుభవం సమృద్ధం అయ్యే కొద్దీ, ప్రపంచం సఫలత కు, సమృద్ధి కి చెందిన కొత్త శిఖరాల ను అందుకోగలుగుతుంది. ఈ అపేక్ష తో, మరో సారి మీకు అందరికీ అనేక అభినందన లు. ఆరోగ్యం గా ఉండండి, మానవత కు సేవ చేయడాన్ని కొనసాగించండి. ధన్యవాదాలు. అస్వీకరణ: ప్రధాన మంత్రి ప్రసంగాని కి ఇది రమారమి అనువాదం. సిసలు ఉపన్యాసం హిందీ భాష లో సాగింది.
త్రిపుర రాష్ట్ర అవతరణ దినం నాడు ఆ రాష్ట్ర ప్ర‌జ‌ల‌ కు శుభాకాంక్ష‌లు తెలిపిన ప్ర‌ధాన మంత్రి

త్రిపుర రాష్ట్రావతరణ దినోత్స‌వం సందర్భం గా ఆ రాష్ట్ర ప్ర‌జ‌ల‌ కు ప్ర‌ధాన మంత్రి శ్రీ న‌రేంద్ర మోదీ శుభాకాంక్ష‌లు తెలిపారు. “త్రిపుర ప్ర‌జ‌ల‌ కు రాష్ట్రావతరణ దిన శుభాకాంక్ష‌లు. ఒక సంవ‌త్స‌రం క‌న్నా త‌క్కువ కాలం లోనే, రాష్ట్రం అసాధార‌ణ‌మైన పురోగ‌తి ని సాధించింది. ఆ రాష్ట్రం త‌న నిజ‌మైన స‌త్తా ను నిరూపించుకొంటోంది; అంతేకాక ప్ర‌జ‌ల యొక్క ఆకాంక్ష‌ల ను ఒక రికార్డు వేగం తో నెర‌వేర్చ‌డం జ‌రుగుతోంది. ఈ స్ఫూర్తి రానున్న కాలం లో మ‌రింత‌గా వర్ధిల్లు గాక” అని ఒక సందేశం లో ప్ర‌ధాన మంత్రి పేర్కొన్నారు.
మహాపరినిర్వాణ్ దివస్ నాడు డాక్టర్ శ్రీ బాబాసాహెబ్ ఆంబేడ్ కర్  కు శ్రద్ధాంజలి ఘటించిన ప్రధాన మంత్రి

మహాపరినిర్వాణ్ దివస్ నాడు డాక్టర్ శ్రీ బాబాసాహెబ్ ఆంబేడ్ కర్ కు ప్రధాన మంత్రి శ్రీ నరేంద్ర మోదీ శ్రద్ధాంజలి ని ఘటించడం తో పాటు గా మన దేశ ప్రజల కు శ్రీ బాబాసాహెబ్ అందించినటువంటి మార్గదర్శక ప్రాయమైన సేవ ను కూడా స్మరించుకొన్నారు. ప్రధాన మంత్రి ఒక ట్వీట్ లో – ‘‘మహాపరినిర్వాణ్ దివస్ సందర్భం లో డాక్టర్ శ్రీ బాబాసాహెబ్ ఆంబేడ్ కర్ కు నేను శ్రద్ధాంజలి ని ఘటించడం తో పాటు గా మన దేశ ప్రజల కు ఆయన అందించినటువంటి మార్గదర్శక ప్రాయమైన సేవ ను కూడా గుర్తు కు తెచ్చుకొంటున్నాను. ఆయన సలిపినటువంటి సంఘర్షణ లు లక్షల కొద్దీ ప్రజల లో ఆశ ను రేకెత్తించాయి; అంతేకాదు, భారతదేశాని కి అత్యంత విస్తృత రాజ్యాంగాన్ని ఇవ్వడం కోసం ఆయన పూనుకొని చేసినటువంటి ప్రయాసల ను ఎన్నటికీ మరపురానటువంటివి.’’ అని పేర్కొన్నారు.
రాజ్‌కోట్‌లోని శ్రీ స్వామినారాయణ గురుకులంలో డిసెంబరు 24న  75వ అమృత మహోత్సవాల సందర్భంగా ప్రసంగించనున్న ప్రధానమంత్రి

రాజ్‌కోట్‌లోని శ్రీ స్వామి నారాయణ్‌ గురుకులంలో 75వ అమృత మహోత్సవాల సందర్భంగా 2022 డిసెంబరు 24న ప్రధానమంత్రి శ్రీ నరేంద్ర మోదీ ప్రసంగించనున్నారు. ఈ మేరకు ఉదయం 11 గంటలకు ప్రారంభమయ్యే కార్యక్రమంలో ఆయన వీడియో కాన్ఫరెన్స్‌ సదుపాయం ద్వారా పాల్గొంటారు. రాజ్‌కోట్ సంస్థానంలో గురుదేవులు శాస్త్రీ మహారాజ్ శ్రీ ధర్మాజీవన్‌ దాస్‌జీ స్వామి శ్రీ స్వామినారాయణ్ గురుకులాన్ని 1948లో ఏర్పాటు చేశారు. అటుపైన శాఖోపశాఖలుగా విస్తరించిన ఈ గురుకులం నేడు ప్రపంచవ్యాప్తంగా 40కిపైగా శాఖలు కలిగి ఉంది. వీటిలో 25,000 మందికిపైగా విద్యార్థులు చదువుకుంటున్నారు. ఈ విద్యా సంస్థల్లో పాఠశాల నుంచి అండర్ గ్రాడ్యుయేట్, పోస్ట్ గ్రాడ్యుయేషన్‌ వరకూ విద్యనందిస్తారు.
1-1-2016 నుంచి చెల్లించవలసి ఉన్న కేంద్ర ప్రభుత్వ ఉద్యోగుల కరవు భత్యం అదనపు కిస్తీ, మరియు పింఛన్ దారులకు కరవు సాయం విడుదల

1-1-2016 నుంచి కేంద్ర ప్రభుత్వ ఉద్యోగులకు కరవు భత్యం (డీఏ) చెల్లించవలసి ఉన్న అదనపు వాయిదా, మరియు పింఛన్ దారులకు చెల్లించవలసి ఉన్న కరవు సాయం (డీఆర్) ల విడుదల ప్రతిపాదనకు కేంద్ర మంత్రి మండలి ఆమోదం తెలిపింది. కేంద్ర మంత్రివర్గ సమావేశానికి ప్రధాన మంత్రి శ్రీ నరేంద్ర మోదీ అధ్యక్షత వహించారు. ఇది ప్రస్తుత రేటు అయిన మూల వేతనం / పింఛన్ లలోని 119 శాతాని కన్నా 6 శాతం అధిక మొత్తానికి ప్రాతినిధ్యం వహిస్తుంది. పెరిగిన ధరలను దృష్టిలో ఉంచుకొని తగిన పరిహారం ఇవ్వాలని ఇలా చేశారు. ఇది దాదాపు 50 లక్షల మంది ప్రభుత్వ ఉద్యోగులకు, 58 లక్షల మంది పింఛన్ దారులకు ప్రయోజనం కలిగించే చర్య కానుంది. ఈ పెరుగుదల 6వ కేంద్రీయ వేతన సంఘం (సి పి సి) సిఫార్సుల ఆధారంగా ఆమోదించిన ఒక ఫార్ములా కు అనుగుణంగా ఉంది. కరవు భత్యం, కరవు సహాయం ఈ రెండింటి కారణంగా 2016-17 ఆర్థిక సంవత్సరంలో (2016 జనవరి మొదలుకొని 2017 ఫిబ్రవరి వరకు మొత్తం 14 నెలల పాటు) ఖజానా పై పడే సంయుక్త భారం ఏడాదికి యథాక్రమంగా రమారమి రూ. 6,796.50 కోట్లు, రూ. 7929.24 కోట్లుగా ఉండబోతోంది.
జిఎస్ ఎటి-18 ని విజయవంతంగా ప్రయోగించినందుకు ఐఎస్ ఆర్ ఒ కు ప్ర‌ధాన మంత్రి శ్రీ న‌రేంద్ర మోదీ అభినందనలు

భారతదేశ కమ్యూనికేషన్ శాటిలైట్ జిఎస్ఎటి-18 ని విజయవంతంగా ప్రయోగించినందుకుగాను ఐఎస్ ఆర్ ఒ ను ప్ర‌ధాన మంత్రి శ్రీ న‌రేంద్ర మోదీ అభినందించారు. “కమ్యూనికేషన్ శాటిలైట్ జిఎస్ఎటి-18 ని విజయవంతంగా ప్రయోగించినందుకు ఐఎస్ ఆర్ ఒ కు అభినందనలు. ఇది మన అంతరిక్ష కార్యక్రమంలో మరొక ముఖ్యమైన సంఘటన” అని ప్రధాన మంత్రి తన సందేశంలో పేర్కొన్నారు.
ఇంటర్ నేషనల్ కోర్ట్ ఆఫ్ జస్టిస్ కు తిరిగి ఎన్నికైన జస్టిస్ దళ్ వీర్ భండారీ కి అభినందనలు తెలిపిన ప్రధాన మంత్రి

ఇంటర్ నేషనల్ కోర్ట్ ఆఫ్ జస్టిస్ కు తిరిగి ఎన్నికైన జస్టిస్ దళ్ వీర్ భండారీ ని ప్రధాన మంత్రి శ్రీ నరేంద్ర మోదీ అభినందించారు. ‘‘ఇంటర్ నేషనల్ కోర్ట్ ఆఫ్ జస్టిస్ (ఐసిజె)కు జస్టిస్ దళ్ వీర్ భండారీ తిరిగి ఎన్నిక కావడం పట్ల ఆయనకు నేను అభినందనలు తెలియజేస్తున్నాను. ఆయన తిరిగి ఎన్నిక కావడం మనకు ఒక గర్వకారణమైనటువంటి ఘడియ. ఐసిజె కు భారతదేశం మరో మారు ఎన్నిక అయ్యేటట్లుగా అలసట ఎరుగకుండా పరిశ్రమించిన విదేశీ వ్యవహారాల శాఖ మంత్రి శ్రీమతి సుష్మ స్వరాజ్ మరియు విదేశీ వ్యవహారాల మంత్రిత్వ శాఖ లోని ఆమె యావత్తు బృందంతో పాటు రాయబార కార్యాలయాల వారికి ఇవే నా అభినందనలు. భారతదేశం పట్ల నమ్మకాన్ని ఉంచినందుకు, భారతదేశానికి మద్దతు ఇచ్చినందుకుగాను యుఎన్ఎస్ సి కి, ఇంకా యుఎన్ జిఎ సభ్యులందరికి మేము ప్రగాఢ కృత‌జ్ఞ‌త‌ను వ్యక్తం చేస్తున్నాము’’ అని ప్రధాన మంత్రి తన సందేశంలో పేర్కొన్నారు.
జ‌పాన్ ప్ర‌ధాని మాన్య‌ శ్రీ సుగా యోశీహిదే తో టెలిఫోన్ లో మాట్లాడిన ప్ర‌ధాన మంత్రి శ్రీ న‌రేంద్ర మోదీ

ప్ర‌ధాన మంత్రి శ్రీ న‌రేంద్ర మోదీ జ‌పాన్ ప్ర‌ధాని మాన్య‌శ్రీ సుగా యోశిహిదే తో మంగ‌ళ‌వారం నాడు టెలిఫోన్ లో మాట్లాడారు. నేత‌ లు ఇద్ద‌రూ గ‌త కొన్నేళ్ళ‌ లో భార‌త‌దేశం-జ‌పాన్ ప్ర‌త్యేక వ్యూహాత్మ‌క ప్ర‌పంచ భాగ‌స్వామ్యం ప‌ర‌స్ప‌ర విశ్వాసం, ఉమ్మ‌డి విలువ ల మార్గ‌ద‌ర్శ‌క‌త్వం లో స‌కారాత్మ‌క‌మైన వేగ గ‌తి ని అందుకోవ‌డం ప‌ట్ల సంతృప్తి ని వ్య‌క్తం చేశారు. కోవిడ్-19 మ‌హ‌మ్మారి నేప‌థ్యం లో సైతం కింద‌టి ఏడాది రెండు దేశాల మ‌ధ్య ఆదాన ‌ప్ర‌దానాలను కొన‌సాగించడం అభినంద‌నీయ‌మ‌ని వారు అభిప్రాయ‌ప‌డ్డారు. ఇటీవ‌ల మెమోరాండ‌మ్ ఆఫ్ కోఆప‌రేశ‌న్ ఆన్ స్పెసిఫైడ్‌ స్కిల్డ్ వ‌ర్క‌ర్స్ (ఎస్ఎస్‌డ‌బ్ల్యు) పై సంత‌కాలు జ‌ర‌గ‌డాన్ని కూడా వారు హర్షిస్తూ, అది వీలైనంత త్వ‌ర‌లో ఆచ‌ర‌ణ రూపం లోకి రాగలదన్న ఆశాభావాన్ని వ్య‌క్తం చేశారు. ముంబ‌యి- అహమ‌దాబాద్ హై స్పీడ్‌ రైల్ (ఎమ్ఎహెచ్ఎస్ఆర్‌‌) ప్రాజెక్టు భార‌త‌దేశం-జ‌పాన్ ద్వైపాక్షిక, వ్యూహాత్మ‌క భాగ‌స్వామ్యం తాలూకు ఒక చ‌క్క‌ని ఉదాహ‌ర‌ణ‌ గా ఉంద‌ని ప్ర‌ధాన మంత్రి పేర్కొంటూ, ఆ ప్రాజెక్టు ను సఫలతపూర్వకం గా అమ‌లులోకి తీసుకువచ్చేందుకు త‌న త‌ర‌ఫు నుంచి వచనబద్ధత ను వ్యక్తం చేశారు. ప‌ర‌స్ప‌ర హితం ముడిప‌డి ఉన్న ప్రాంతీయ‌ అంశాలను గురించి, ప్రపంచ అంశాల ను గురించి నేత‌లు ఇద్ద‌రూ వారి అభిప్రాయాల ను ఒక‌రికి మ‌రొక‌రు తెలియ‌జెప్పుకొని, ఉమ్మ‌డి స‌వాళ్ళ‌ ను ప‌రిష్క‌రించ‌డం లో ఇరు దేశాల భాగ‌స్వామ్యం ఒక ప్ర‌ముఖ పాత్ర ను పోషించ‌గ‌లుగుతుంద‌ని స‌మ్మ‌తి ని వ్యక్తం చేశారు. ఈ విష‌యం లో వారు ఆస్ట్రేలియా, యుఎస్ ల వంటి భావ‌సారూప్య దేశాల తో క్వాడ్ సమూహం లో సంప్ర‌దింపుల మాధ్య‌మం ద్వారా జ‌త‌ప‌డ‌టం ఎంతైనా ప్ర‌యోజ‌న‌క‌ర‌మ‌ని, ఈ విధ‌మైన ప్ర‌యోజ‌న‌క‌ర చ‌ర్చ‌ లు కొన‌సాగి తీరాల‌ని కూడా అంగీకారాన్ని వెలిబుచ్చారు. రెండు దేశాల మ‌ధ్య దౌత్య సంబంధాలు ఏర్ప‌డి 2022వ సంవ‌త్స‌రానిక‌ల్లా 70 సంవ‌త్స‌రాలు అవుతున్న విష‌యాన్ని ఉభ‌య నేత‌లు గ‌మ‌నించి, ఈ ఘ‌ట్టాన్ని స‌ముచిత‌మైన పద్ధతి లో వేడుక గా నిర్వ‌హించుకోవాల‌నే అంశం పై ఏకాభిప్రాయాన్ని వ్యక్తం చేశారు. ఏటా నిర్వ‌హించే ద్వైపాక్షిక శిఖ‌ర స‌మ్మేళ‌నానికి హాజరు కావ‌డానికి వీలైనంత త్వ‌ర‌లో భార‌త‌దేశాన్ని సంద‌ర్శించవలసిందంటూ ప్ర‌ధాని శ్రీ సుగా ను ప్ర‌ధాన మంత్రి శ్రీ మోదీ ఆహ్వానించారు.
సిక్కిం, అస్సాం లను సందర్శించనున్న ప్రధాన మంత్రి

ప్రధాన మంత్రి శ్రీ నరేంద్ర మోదీ సిక్కిం, అస్సాంలలో రెండు రోజుల పాటు పర్యటించడం కోసం బయలుదేరి వెళ్తున్నారు. ఈ రోజు (18 జనవరి) మధ్యాహ్నానికి గంగ్ టోక్ కు చేరుకొని, అక్కడ ఏర్పాటు చేసిన పండ్ల మొక్కల, పుష్ప జాతుల ప్రదర్శనను తిలకిస్తారు. స్థిరమైన అభివృద్ధి, సేంద్రియ వ్యవసాయం, ఎకో- టూరిజం అంశాలపై గంగ్ టోక్ లో ఏర్పాటైన రాష్ర్టాల వ్యవసాయ మంత్రుల సమావేశానికి ప్రధాన మంత్రి హాజరవుతారు. ఆ సమావేశాన్ని ఉద్దేశించి ఆయన ప్రసంగించడంతో పాటు, సమావేశంలో ఆయన సుమారు రెండు గంటలకు పైగా పాలు పంచుకొనే అవకాశం కూడా ఉంది. గంగ్ టోక్ లో రేపు (19 జనవరి) ఒక సేంద్రియ ఉత్పత్తుల ప్రదర్శనను ప్రధాని వీక్షిస్తారు. ఆ సందర్భంగా ఆయన అక్కడ సేంద్రియ రైతులతో సంభాషిస్తారు. ఆ తరువాత ప్రధాని శ్రీ నరేంద్ర మోదీ అస్సాం కు బయలుదేరి వెళతారు. ఐఐఐటీ గౌహతి కోసం నిర్మించే నూతన భవనానికి ప్రధాన మంత్రి శంకుస్థాపన చేస్తారు. ఈశాన్య ప్రాంత ఐఐటీ, ఎన్ఐటీ, కేంద్రీయ విశ్వవిద్యాలయాలకు చెందిన విద్యార్థులను ఉద్దేశించి ఆయన ప్రసంగిస్తారు.
స్టాండ‌ప్ ఇండియా ప‌థ‌కానికి కేంద్ర మంత్రిమండ‌లి ఆమోదం

ప్ర‌ధాని శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివర్గం స్టాండ‌ప్ ఇండియా (అందిపుచ్చుకో ఇండియా) స్కీముకు ఈ రోజు ఆమోదం తెలిపింది. ఎస్ సీ / ఎస్ టీ మ‌హిళ‌లలో ఔత్సాహిక‌ పారిశ్రామిక‌వేత్త‌ల‌ను ప్రోత్సహించ‌డానికి ఉద్దేశించిన పథకమిది. ఒక బ్యాంకు శాఖ నుంచి ఎస్ సీ, ఎస్ టీ ల‌కు చెందిన మ‌హిళ‌లు కనీసం రెండు ప్రాజెక్టుల‌ను (సగటున ప్రతి కేట‌గిరీ నుంచి ఒక మ‌హిళ ఉండేలా) ప్రారంభించాల్సి ఉంటుంది. ఈ ప‌థకం ద్వారా తక్కువలో తక్కువ 2.5 ల‌క్ష‌ల మంది రుణ‌గ్ర‌హీత‌లకు ల‌బ్ది చేకూరగలదని భావిస్తున్నారు. కనీసం 2.5 ల‌క్ష‌ల ప్ర‌తిపాద‌న‌ల‌కు స్కీమును ప్రారంభించిన నాటి నుంచి 36 నెల‌ల్లో ఆమోదముద్ర వేయాల‌నే ల‌క్ష్యాన్ని సాధించాలంటూ నియ‌మం పెట్టడం జ‌రిగింది. స్టాండ‌ప్ ఇండియా స్కీము ఏం చెబుతుందంటే… • ఇది భార‌తీయ చిన్న త‌ర‌హా ప‌రిశ్ర‌మ‌ల అభివృద్ధి బ్యాంకు (ఎస్ ఐ డి బి ఐ) ద్వారా ప్రారంభ మొత్తం రూ.10,000 కోట్ల‌తో రీ ఫైనాన్స్ విండో (పునరార్థిక సహాయ గ‌వాక్షం)గా ప‌ని చేస్తుంది. • నేష‌న‌ల్ క్రెడిట్ గ్యారంటీ ట్ర‌స్టీ కంపెనీ (ఎన్ సి జి టి సి) ద్వారా క్రెడిట్ గ్యారంటీ వ్య‌వ‌స్థ‌ను నెల‌కొల్ప‌డం జ‌రుగుతుంది. • ఈ ప‌థ‌కం కింద రుణాల‌ను తీసుకొని వ్యాపారాన్ని మొద‌లుపెట్టిన మ‌హిళ‌ల‌కు ప్ర‌భుత్వం నుంచి అన్ని విష‌యాల్లో సంపూర్ణ‌మైన మ‌ద్ద‌తు (హ్యాండ్ హోల్డింగ్ స‌పోర్ట్‌) ఉంటుంది. లోను తీసుకోక‌ ముందు నుంచీ, వ్యాపార కార్య‌క్ర‌మాలు నిర్వ‌హిస్తున్నంత‌ వ‌ర‌కూ ఈ మ‌ద్ద‌తు లభిస్తుంది. అన్ని ర‌కాల ముఖ్య‌మైన సేవ‌ల‌పైన ఎస్ సీ / ఎస్ టీ ఔత్సాహిక మ‌హిళా పారిశ్రామిక వేత్త‌లకు అవ‌గాహ‌న పెంచ‌డం, వారు ఆన్‌లైన్ వేదిక‌ల్లో నమోదు (రిజిస్ట్రేష‌న్) చేసుకునేలా చూడ‌డం, ఇ- మార్కెట్ ప్రాంతాల‌ గురించి వారికి తెలియ‌జేడంతో పాటు వ్యాపార విధానాల్లో, స‌మ‌స్య పరిష్కారంలో కూడా ఈ మ‌ద్ద‌తు కొన‌సాగుతుంది. ఈ స్కీము వివ‌రాలు ఇలా ఉన్నాయి..: • ఎస్ సీ / ఎస్ టీ ల‌కు చెందిన ఔత్సాహిక మ‌హిళా పారిశ్రామిక వేత్త‌ల‌కు అన్ని విధాలా సంపూర్ణ‌మైన మ‌ద్ద‌తు. • స‌మాజంలో త‌ర‌త‌రాలుగా అన్ని విధాలా వెన‌క‌బ‌డిన ఈ వర్గాలకు, మ‌హిళ‌ల‌కు బ్యాంకులు రూ.10 ల‌క్ష‌ల‌ నుంచి రూ. కోటి దాకా రుణాల‌నిస్తాయి. ఈ రుణాల‌ను 7 సంవ‌త్స‌రాల‌ లోపు చెల్లించ‌వ‌చ్చు. ఈ రుణాల‌తో ఎస్ సీ / ఎస్ టీ లు, మహిళలు వ్య‌వ‌సాయేత‌ర రంగాల‌లో వ్యాపారాన్ని చేయ‌వ‌చ్చు. • ఈ స్కీము కింద రుణానికి క్రెడిట్ గ్యారంటీ స్కీము ద్వారా ల‌భించే క్రెడిట్ గ్యారంటీ యొక్క‌ భ‌ద్ర‌త‌, మ‌ద్ద‌తు ఉంటుంది. దీనికి సెటిల‌ర్‌గా ఆర్థిక సేవ‌ల విభాగం వ్య‌వ‌హ‌రిస్తుంది. ఆప‌రేటింగ్ ఏజెన్సీగా నేష‌న‌ల్ క్రెడిట్ గ్యారంటీ ట్ర‌స్టీ కంపెనీ లిమిటెడ్ (ఎన్ సి జి టిసి) ఉంటుంది. • కాంపోజిట్ రుణానికి సంబంధించిన‌ మార్జిన్ మ‌నీని 25 శాతంగా నిర్ణ‌యించారు. ఈ స్కీమును ఆయా రాష్ట్రాల స్కీముల‌తో క‌లిపి అమ‌లు చేస్తే అనేక మంది రుణ‌స్వీకర్తల‌కు వాస్త‌వంగా అవ‌స‌ర‌మ‌య్యే మార్జిన్ మ‌నీ మొత్తం త‌గ్గుతుంది. • కాల‌క్ర‌మంలో రుణ‌గ్రహీత రుణ చ‌రిత్రను క్రెడిట్ బ్యూరోల‌ ద్వారా పొందుప‌ర‌చ‌డం జ‌రుగుతుంది. నేప‌థ్యం : 2015 ఆగ‌స్టు 15న స్వాతంత్ర్య దినోత్స‌వ సంబ‌రాల సంద‌ర్భంగా జాతిని ఉద్దేశించి ప్ర‌సంగించిన ప్ర‌ధాని శ్రీ న‌రేంద్ర మోదీ “స్టార్ట‌ప్ ఇండియా- స్టాండ‌ప్ ఇండియా” కార్య‌క్ర‌మాన్ని ప్ర‌క‌టించారు. వీటిలో స్టాండ‌ప్ ఇండియా కార్య‌క్ర‌మాన్ని ఆర్థిక సేవ‌ల విభాగం నిర్వ‌హిస్తుంది. ఎస్ సీ / ఎస్ టీ మ‌హిళా ఔత్సాహిక పారిశ్రామిక వేత్త‌లు మొద‌టిసారిగా చేప‌ట్ట‌ద‌లిచే వ్యాపారాల‌ను ప్రోత్స‌హించ‌డమే స్టాండ‌ప్ ఇండియా స్కీము ముఖ్యోద్దేశం.
సామాజిక కార్యకర్త మరియు పద్మ పురస్కార గ్రహీత శాంతి దేవి జీ కన్నుమూత పట్ల సంతాపాన్ని వ్యక్తం చేసిన ప్రధాన మంత్రి

ప్రఖ్యాత సామాజిక కార్యకర్త మరియు పద్మ పురస్కార గ్రహీత అయిన శ్రీమతి శాంతి దేవి జీ కన్నుమూత పట్ల ప్ర‌ధాన మంత్రి శ్రీ న‌రేంద్ర మోదీ సంతాపాన్ని వ్యక్తం చేశారు. ప్రధాన మంత్రి ఒక ట్వీట్ లో – ‘‘శాంతి దేవి జీ ని పేదల వాణి గాను, ఆదరణ కు నోచుకోని వర్గాల వారి వాణి గాను స్మరించుకోవడం జరుగుతుంది. కష్టాల ను దూరం చేయడం కోసం మరియు ఒక ఆరోగ్యకరమైనటువంటి సమాజాన్ని, అలాగే న్యాయపూర్ణమైనటువంటి సమాజాన్ని తీర్చిదిద్దడం కోసం ఆవిడ నిస్వార్థ భావం తో పాటుపడ్డారు. ఆమె మరణించారని తెలిసి దు:ఖం కలిగింది. ఆమె కుటుంబానికి మరియు అసంఖ్యాకంగా ఉన్నటువంటి ఆమె ప్రశంసకుల కు కలిగిన దు:ఖం లో నేను సైతం పాలుపంచుకొంటున్నాను. ఓమ్ శాంతి.’’ అని పేర్కొన్నారు.
2021 సెప్టెంబర్ 26న ‘మన్  కీ  బాత్’ (‘మనసు లో మాట’ కార్యక్రమం) కోసం పౌరుల ను వారి ఆలోచన లువెల్లడించవలసింది గా ఆహ్వానించిన ప్రధాన మంత్రి

ప్రధాన మంత్రి శ్రీ నరేంద్ర మోదీ 2021 సెప్టెంబర్ 26న ఆదివారం నాడు ప్రసారం కాబోయే ‘మన్ కీ బాత్’ (‘మనసు లో మాట’ కార్యక్రమం) 81వ భాగం కోసం పౌరుల ను వారి వారి ఆలోచనల ను వెల్లడించవలసిందంటూ పిలుపునిచ్చారు. ‘మన్ కీ బాత్’ కోసం అభిప్రాయాల ను నమో ఏప్ (NaMo App) లో, లేదా మైగవ్ (MyGov) లో వ్యక్తం చేయవచ్చు, లేదా టెలిఫోన్ నంబర్ 1800-11-7800 కు కూడా సందేశాన్ని రికార్డు చేయవచ్చు. ‘‘ఈ నెల #MannKiBaat కోసం అనేక ఆసక్తిదాయకమైన సూచన లు అందుతున్నాయి. ఆ కార్యక్రమం 26వ తేదీ న ప్రసారం కానుంది. మీ మీ ఆలోచనల ను నమో ఏప్ (NaMo App) లో మరియు మై గవ్ (MyGov) లో వెల్లడిస్తూ ఉండండి. లేదా మీ సందేశాన్ని 1800-11-7800 నంబర్ కు ఫోన్ చేసి కూడా రికార్డు చేయించండి. https://t.co/OR3BUI1rK3" అని ప్రధాన మంత్రి ఒక ట్వీట్ లో పేర్కొన్నారు.